CELEX: 62010TN0014
Language: sk
Date: 2010-01-18 00:00:00
Title: Vec T-14/10: Žaloba podaná 18. januára 2010 — CheckMobile/ÚHVT (carcheck)

27.3.2010   
            
            
               SK
            
            
               Úradný vestník Európskej únie
            
            
               C 80/35
            
         Žaloba podaná 18. januára 2010 — CheckMobile/ÚHVT (carcheck)
   (Vec T-14/10)
   2010/C 80/59
   Jazyk konania: nemčina
   
      Účastníci konania
   
   
      Žalobkyňa: CheckMobile GmbH — The Process Solution Company (Hamburg, Nemecko) (v zastúpení: K. Lodigkeit, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu z 18. novembra 2009 (vec R 595/2009-4) v rozsahu, v akom zamieta prihlášku k zápisu ochrannej známky „carcheck“ podľa článku 7 ods. 1 písm. c) nariadenia č. 40/94,
            
         
               —
            
            
               zaviazať Úrad pre harmonizáciu vnútorného trhu (ochranné známky a vzory) na náhradu trov konania.
            
         
      Žalobné dôvody a hlavné tvrdenia
   
   
      Prihlasovaná ochranná známka Spoločenstva: slovná ochranná známka „carcheck“ pre výrobky a služby zaradené do tried 9, 16, 35, 36, 38, 41, 42 a 45 (prihláška č. 7 368 681).
   
      Rozhodnutie prieskumového pracovníka: čiastočné zamietnutie prihlášky.
   
      Rozhodnutie odvolacieho senátu: čiastočné zrušenie rozhodnutia prieskumového pracovníka.
   
      Dôvody žaloby: porušenie článku 7 ods. 1 písm. c) nariadenia č. 40/94 (1), pretože odvolací senát vyložil príliš široko absolútny dôvod zamietnutia zápisu označenia tvoriaceho ochrannú známku, ktoré má výlučne popisný charakter.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).